ལ་ཆེན་གྱིས༔ སྒྱུ་མའི་རླུང་གིས་ཆོ་འཕྲུལ་འགྱེད༔ ཨོཾ་སྭ་བྷཱ་དྷརྨ་ཧཱུྃ༔ «གསུམ་པ༔» ཧཱུྃ༔ ཀུན་ཏུ་སྒྱུ་མའི་སྙིང་པོ་ཡིས༔ མཁའ་ལྟར་བདག་མེད་ས་བོན་ཤར༔ ཨོཾ་ཧཱུྃ་བཾ་དྷརྨ་ཧྲྀ་ད་ཡ་ཧཱུྃ༔ «བཞི་པ༔» ཧཱུྃ༔ བསྐལ་པར་བརྩེགས་པའི་འབྱུང་ལྔ་ལ༔ སོར་རྟོག་ཡི་གེ་རིམ་པར་ཤར༔ ཧཱུྃ་ཨེ་ཡྃ་རྃ་ཁྃ་སུྃ་ཀེཾ་བྷྲཱུྃ༔ «ལྔ་པ༔» ཧཱུྃ༔ གདན་སྟེང་ཡབ་ཡུམ་སྦྱོར་བའི་སྲས༔ འཁོར་ཚོགས་ཞལ་ཕྱག་མ་འདྲེས་རྫོགས༔ ཨོཾ་པདྨ་སཱུརྻ་ཏི་ར་བཾ༔ མཎྜལ་བྷྲཱུྃ་སྭ་བྷཱ་ཧཾ་སྭཱ་ཧཱ༔ «དྲུག་པ༔» ཧཱུྃ༔ ཨེ་ལས་ནམ་མཁའ་ཡྃ་ལས་རླུང་༔ རྃ་ལས་མེ་རི་ཁྃ་ལས་ཆུ༔ སུྃ་ལས་ས་གཞི་ཀེཾ་རུས་རི༔ བྷྲཱུྃ་ལས་ལྷུན་གྲུབ་གཞལ་ཡས་ཁང་༔ གྲུ་བཞི་སྒོ་བཞི་རྟ་བབས་རྫོགས༔ དབུས་སུ་མཛེས་ཏོག་ཕྱི་རོལ་གུར༔ མཚན་ཚང་དྲག་པོའི་ཕོ་བྲང་བསྒོམ༔ ཨོཾ་བྷྲཱུྃ་ཛྙཱ་ན་ཧཱུྃ༔ «བདུན་པ་ནི༔» ཧཱུྃ༔ དེ་དབུས་རྡོ་རྗེ་བྲག་དམར་དང་༔ པདྨ་ཉི་ཟླ་བམ་གྱི་སྟེང་༔ ཧཱུྃ་ཡིག་མཐིང་ནག་འཕྲོ་འདུས་ལས༔ ཆེ་མཆོག་ཡང་དག་ཧེ་རུ་ཀཿ དབུ་དགུ་གཡས་དཀར་གཡོན་དམར་ཁྲོ༔ བཅོ་བརྒྱད་ཕྱག་མཚན་རིམ་པ་བཞིན༔ གྲི་གུག་རལ་གྲི་དབྱུག་ཏོ་དང་༔ རྡོ་རྗེ་ཐོ་བ་གསལ་ཤིང་ཁྱུང་༔ འཁོར་ལོ་ནོར་བུ་བཅས་པ་གཡས༔ བྷནྡྷ་ཁ་ཊྭཱཾ་ཐོང་གཤོལ་རྔ༔ ལྕགས་སྒྲོག་རྒྱུ་མ་དྲིལ་བུ་ཞགས༔ ཕུར་པ་དང་བཅས་གཡོན་དུ་བསྣམས༔ སྒྲོ་གཤོག་བརྒྱངས་ཤིང་དུར་ཁྲོད་ཆས༔ ཞབས་བརྒྱད་ཁྲོ་རོལ་གྱད་ཀྱི་འགྲོས༔ ཀྲོ་ཏི་ཤྭ་རཱི་ཡུམ་དང་སྦྱོར༔ ཞལ་གསུམ་ཕྱག་དྲུག་ཞབས་བཞི་བགྲད༔ གྲི་ཐོད་དྲུག་བཅས་མགུལ་འཁྱུད་སྟོབ༔ སྐུ་ལས་སྐྱེས་པའི་མེ་རི་འབར༔ ཨོཾ་བཛྲ་མ་ཧཱ་ཀྲོ་ཏ་པདྨ་ཀྲོ་ཏི་ཤྭ་རཱི་ཧཱུྃ་བྷྱོཿ ཧཱུྃ༔ དཔལ་ཆེན་འབར་བའི་ཐུགས་ཀ་རུ༔ ནཱི་ལཾ་མཆོད་རྟེན་སྔོན་པོའི་དབུས༔ བུམ་པའི་གཞལ་ཡས་ལྟེ་བའི་ནང་༔ པདྨ་ཉི་ཟླ་འབར་བའི་སྟེང་༔ མ་ཧཱ་བཛྲ་ཀུ་མཱ་ར༔ མཐིང་ནག་ཞལ་གསུམ་ཕྱག་དྲུག་པ༔ མཐིང་དཀར་དམར་བའི་རྔམ་ཞལ་བརྗིད༔ རྡོ་རྗེ་རྩེ་དགུ་རྩེ་ལྔ་གཡས༔ མེ་དཔུང་འབར་བ་ཁ་ཊྭཱཾ་གཡོན༔ མཐའ་གཉིས་རི་རབ་ཕུར་པ་བསྒྲིལ༔ སྒྲོ་གཤོག་བརྒྱངས་ཤིང་དུར་ཁྲོད་ཆས༔ ཞབས་བཞི་གྱད་ཀྱི་དོར་སྟབས་བརྗིད༔ ཡུམ་མཆོག་འཁོར་ལོ་རྒྱས་འདེབས་མཐིང་༔ རྡོ་རྗེ་ཐོད་ཁྲག་སྟོབས་ཏེ་འཁྲིལ༔ ཐུགས་ཀར་སེམས་དཔའ་སྲོག་ཡིག་བཅས༔ མི་བཟད་འབར་བའི་ཀློང་དུ་གསལ༔ ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་ཏྲིག་ནན་བཾ་ཧཱུྃ་ཕཊ྄ཿ ཧཱུྃ༔ ཡབ་ཡུམ་རྡོ་རྗེ་པདྨའི་ཏོག༔ བུ་གའི་ཡི་གེ་ཛཿཧཱུྃ་བཾ་ཧོཿ ཟུང་འཇུག་བདེ་སྟོང་རོལ་པ་ལས༔ ཧཱུྃ་བཞི་བཾ་བཞི་སྲས་སུ་ཤར༔ ཧཱུྃ་ཧཱུྃ་ཧཱུྃ་ཧཱུྃ༔ རྡོ་རྗེ་རིན་ཆེན་པདྨ་དང་༔ ལས་ཀྱི་རིགས་ཏེ་ཁྲག་འཐུང་བཞི༔ ཞལ་གསུམ་ཕྱག་དྲུག་སྐུ་སྨད་དབལ༔ རྩེ་དགུ་རྩེ་ལྔ་མེ་ཁ་ཊྭཱཾ༔ ཕྱག་གི་མཐའ་གཉིས་ཕུར་པ་བསྒྲིལ༔ རིགས་བཞི་ཡུམ་འཁྲིལ་སྒྲོ་གཤོག་བརྒྱངས༔ དུར་ཁྲོད་ཆས་ལྡན་གར་དགུར་གསལ༔ ཨོཾ་བཛྲ་ཀྲོ་ཏ་ཀྲོ་ཏི་ཙ་ཏུར་ཧཱུྃ་བྷྱོཿ ཧཱུྃ༔ ཡབ་ཡུམ་གསང་བའི་བུ་ག་ནས༔ ཧཱུྃ་ཡིག་བཾ་ཡིག་ཕྱོགས་བཅུར་འཕྲོས༔ ཁྲོ་བཅུ་ཡབ་ཡུམ་མཐིང་ནག་རྔམ༔ ཞལ་གསུམ་ཕྱག་དྲུག་ཞབས་བཞི་བགྲད༔ དུར་ཁྲོད་ཆས་ལྡན་སྒྲོ་གཤོག་བརྒྱངས༔ རང་འདྲའི་ཡུམ་འཁྱུད་ཕྲ་ཐབས་གསལ༔ ཨོཾ་བཛྲ་ཀྲོ་ཏ་ཀྲོ་ཏི་དཱ་ཤ་ཀ་ཧཱུྃ་ཕཊ྄ཿ ཧཱུྃ༔ སླར་ཡང་སྤྲུལ་པ་ཡང་སྤྲུལ་ཚོགས༔ དབང་ཕྱུག་ཉེར་བརྒྱད་འབར་བའི་གར༔ ཕུར་སྐྱོང་ཉེར་བཞི་མི་བཟད་ཚོགས༔ ཡང་འཁོར་སྤྲུལ་སོགས་སོ་སོར་གསལ༔ ཨོཾ་མ་ཏི་ཀྲོ་ཏི་གྷྲྀ་ཝ་ལཀྵི་ཧཱུྃ་བྷྱོཿ «བརྒྱད་པ༔» ཧཱུྃ༔ ཡེ་ཤེས་ཕུར་པ་བསྐྱེད་པའི་ལྷ༔ གསལ་རྫོགས་མི་གཡོ་བརྟན་པའི་ཕྱིར༔ དེང་འདིར་དབང་བསྐུར་བྱིན་གྱིས་རློབས༔ ཨོཾ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ྄ཿ ཨ་བེ་ཤ་ཡ་ཧོཿ ཨོཾ་ཧཱུྃ་ཏྲཱྃ་ཧྲཱིཿཨཱཿ ཨ་བྷི་ཥིཉྩ་ཧཱུྃ༔ «དགུ་པ༔» ཧཱུྃ༔ ཡེ་ཤེས་རོལ་པའི་དཀྱིལ་འཁོར་ནས༔ ཡང་དག་དཔལ་ཆེན་ཕུར་པའི་ལྷ༔ བདག་ལ་དབང་བསྐུར་བྱིན་བརླབ་ཕྱིར༔ ཐུགས་རྗེས་བརྩེར་དགོངས་གཤེགས་སུ་གསོལ༔ ཨོཾ་བཛྲ་ས་མཱ་ཡ་ཛཿཛཿ «བཅུ་པ༔» ཧཱུྃ༔ རང་བཞིན་བརྟན་པའི་སྒྱུ་རྩལ་ལྷ༔ བཞུགས་མཛད་དགྱེས་པའི་གད་རྒྱངས་ཅན༔ གདོད་ནས་མ་བཅོས་རང་བྱུང་བ༔ རོལ་པའི་ཁྲག་འཐུང་ཆེ་ལ་འདུད༔ ཨོཾ་སརྦ་ཙིཏྟ་ཏིཥྛ་ལྷན༔ ན་མཿསརྦ་ཧཱཾ་ས་པཱུ་རུ་ཤ་ཡ་ཧོཿ «བཅུ་གཅིག་པ༔» ཧཱུྃ༔ དབང་པོའི་འབྲས་བུ་ཚིམ་བྱེད་པ༔ ལྷ་མོ་སྣ་ཚོགས་ཕྱི་མཆོད་འབུལ༔ ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ «བཅུ་གཉིས་པ༔» ཧཱུྃ༔ བདེ་སྟོང་ཡེ་ཤེས་བདུད་རྩི་མཆོག༔ བླ་མེད་མཆོག་གི་མཆོད་པ་འབུལ༔ ཨོཾ་སརྦ་ཨ་ཧཾ་པཉྩ་ཁཱ་ཧི༔ «བཅུ་གསུམ་པ༔» ཧཱུྃ༔ རིག་མ་བཅུ་དྲུག་མི་ཕྱེད་སྦྱོར༔ གཉིས་མེད་གསང་བའི་མཆོད་པ་འབུལ༔ ཨོཾ་གུ་ཧྱ་ཛྙཱ་ན་པཱུ་ཛ་ཧོཿ «བཅུ་བཞི་པ༔» ཧཱུྃ༔ རྩ་བརྒྱད་སྟོང་སྦྱར་བདུད་རྩི་མཆོག༔ དུག་ལྔ་རྣམ་དག་སྨན་མཆོད་འབུལ༔ ཨོཾ་སརྦ་པཉྩ་ཨ་མྲྀ་ཏ་ཁཱ་ཧི༔ «བཅོ་ལྔ་པ༔» ཧཱུྃ༔ འཁོར་འདས་རྒྱུ་དྲུག་བསྒྲལ་བ་ཡི༔ དམར་ཆེན་རཀྟའི་མཆོད་པ་འབུལ༔ ཨོཾ་མ་ཧཱ་རཀྟ་ཁཱ་ཧི༔ «བཅུ་དྲུག་པ༔» ཧཱུྃ༔ ཕུང་པོ་ལྔ་ཉིད་ཡེ་ཤེས་སུ༔ བསྒྱུར་བའི་བ་ལིང་མཆོད་པ་འབུལ༔ ཨོཾ་བ་ལིཾ་ཏ་ཁཱ་ཧི༔ «བཅུ་བདུན་པ༔» ཧཱུྃ༔ ཚོགས་མཆོད་སྤྱན་གཟིགས་མཆོད་པའི་སྤྲིན༔ ཉམས་ཆག་བསྐང་དང་བཤགས་ཕྱིར་འབུལ༔ ཨོཾ་ག་ཎ་ཙཀྲ་ཁཱ་ཧི༔ ས་མ་ཡ་ཤུདྡྷེ་ཧོཿ «བཅོ་བརྒྱད་པ༔» ཧཱུྃ༔ མཆོད་ཡུལ་བསྐང་བྱ་མི་དམིགས་པ༔ ཁོ་ན་དེ་བཞིན་ཉིད་ཀྱིས་མཆོད༔ ཨོཾ་སརྦ་དྷརྨ་སྭ་བྷཱ་ཝ་པཱུ་ཛ་ཧོཿ «བཅུ་དགུ་པ༔» ཧཱུྃ༔ ཆེ་བཙན་ཡང་དག་ཧེ་རུ་ཀཿ རྔམ་པའི་ཧཱུྃ་སྒྲ་འབྲུག་ལྟར་སྒྲོག༔ བཅོ་བརྒྱད་མཚོན་ཆས་དུག་ལྔ་གཞོམ༔ སྒྲོ་གཤོག་དབྱིངས་ཀྱི་མཁའ་ལ་བགྲད༔ དུར་ཁྲོད་ཆས་བརྒྱད་དཔའ་བར་འགྲོ༔ དོར་སྟབས་ཞབས་ཀྱིས་རི་རབ་བརྫིས༔ སྦྱོར་བའི་ཡུམ་ཆེན་ཤྭ་རཱི་མ༔ བདེ་སྟོང་ཟུང་འཇུག་གྲི་ཐོད་བསྣམས༔ རྒྱན་དྲུག་རོལ་པའི་གར་སྟབས་ཅན༔ དཔལ་ཆེན་ཡབ་ཡུམ་སྐུ་ལ་བསྟོད༔ ཧཱུྃ༔ ཐུགས་མཆོག་རྡོ་རྗེ་བཞད་པ་པོ༔ ཁྲོ་བོའི་ཞལ་རབ་གདངས་ཤིང་རྔམ༔ ཕྱག་མཚན་དྲུག་གིས་རིག་སྔགས་གཅོད༔ རྡོ་རྗེ་སྒྲོ་གཟེངས་མེ་ཆར་འབེབས༔ དགྱེས་པའི་དུར་ཁྲོད་ཆས་དང་ལྡན༔ དོར་སྟབས་འགྱིང་ཞིང་དཔའ་རབ་འཆང་༔ འཁོར་ལོ་རྒྱས་འདེབས་རྩ་འཇིབ་མ༔ ཁམས་ཀུན་གཡོ་བའི་ཞལ་མངའ་མ༔ ཟུང་འཇུག་ཐབས་ཤེས་འཁྱུད་པ་མོ༔ མཉེན་ལྕུག་འཁྲིལ་ལྡེམ་སྒྲ་འབྱིན་མ༔ དྲུག་གིས་སྦྱོར་བའི་ཉམས་ལྡན་མ༔ བདེ་ཆེན་གཡོ་ཞིང་གཡོ་བ་མོ༔ ཐུགས་མཆོག་ཡབ་ཡུམ་སྐུ་ལ་བསྟོད༔ ཧཱུྃ༔ ཏིང་འཛིན་གསུམ་གྱི་སེམས་དཔའ་ཆེ༔ ཡི་གེ་ཧཱུྃ་གི་རྒྱུ་ཉིད་ལས༔ རྡོ་རྗེ་རབ་ཏུ་འབར་བའི་མཆོག༔ སེམས་དཔའ་རྡོ་རྗེའི་སྐུ་ལ་བསྟོད༔ ཧཱུྃ༔ འབར་བའི་གར་གྱིས་རྣམ་རོལ་བ༔ ལས་བཞིའི་ཕྲིན་ལས་དཔལ་ཡོན་གྱིས༔ མི་ཟད་ལྟ་བའི་གར་འགྱེད་པ༔ རིགས་བཞིའི་སྲས་ལ་ཕྱག་འཚལ་བསྟོད༔ ཧཱུྃ༔ སྤྲུལ་པ་ཆེན་པོ་ཁྱོན་གྱི་རྩེ༔ ཁྱབ་ཅིང་སྒེག་བཞད་སྟོན་པ་པོ༔ ས་བཅུའི་ལམ་ནི་རབ་བགྲོད་པ༔ ཡབ་ཡུམ་ཁྲོ་བཅུར་ཕྱག་འཚལ་བསྟོད༔ ཧཱུྃ༔ ཟེར་གྱིས་སྣང་ཚུལ་ཆོ་འཕྲུལ་གྱིས༔ ཁྱོན་ལྟར་ལྟ་བ་ཡངས་ཤིང་འགེང་༔ འབེབས་པ་རྡོ་རྗེ་ཕུར་པའི་ཚོགས༔ ཕྲ་ཐབས་ཕུར་འདེབས་ཕྱག་འཚལ་བསྟོད༔ ཧཱུྃ༔ ཉེར་བཞི་ས་ཡི་རིམ་པ་བདུན༔ ཤེས་རབ་གཅིག་ལ་ཐབས་དྲུག་གི༔ སྐུར་སྟོན་གར་སྒྱུར་ཉི་ཤུ་བརྒྱད༔ དབང་ཕྱུག་མ་མོའི་ཚོགས་ལ་བསྟོད༔ ཧཱུྃ༔ སྐྱེ་མཆེད་གནས་གསུམ་གཞིར་དག་པའི༔ རོལ་རྩལ་ཟ་བྱེད་མཆེ་བ་དམར༔ ལས་སུ་གྲུབ་པའི་མ་མོའི་ཚོགས༔ མ་སྲིང་བཅུ་གཉིས་ཁྱོད་ལ་བསྟོད༔ ཧཱུྃ༔ ལས་མཛད་མཱ་ར་ཡ་ཡི་ཚུལ༔ སྣ་ཚོགས་སྡེ་དཔོན་གཙོ་དང་འཁོར༔ ཟ་གསོད་དབུགས་ལ་རྔམ་བྱེད་ཚོགས༔ བཅུ་གཉིས་སྡེ་དཔོན་ཁྱོད་ལ་བསྟོད༔ ཧཱུྃ༔ ངོ་བོ་རང་བཞིན་ཐུགས་རྗེ་ཡི༔ རྩལ་གྱིས་སྤྲུལ་པ་ཕོ་ཉའི་ཚོགས༔ སྲིད་གསུམ་འགེང་བའི་ལས་བྱེད་པ༔ ཡོངས་རྫོགས་འཁོར་དང་བཅས་ལ་བསྟོད༔ «ཉི་ཤུ་པ༔» ཨོཾ་བཛྲ་མ་ཧཱ་ཀྲོ་ཏ་པདྨ་ཀྲོ་ཏི་ཤྭ་རཱི་ཧཱུྃ་བྷྱོཿ ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་ཏྲིག་ནན་བཾ་ཧཱུྃ་ཕཊ྄ཿ ཨོཾ་བཛྲ་མ་ཧཱ་ཀྲོ་ཏ་ཀྲོ་ཏི་ཀཱི་ལི་ཀཱི་ལ་ཡ་སརྦ་མཎྜལ་ཙཀྲ་ཧཱུྃ་ཕཊ྄ཿ «ཉེར་གཅིག་པ༔» ཛཿ དམ་ཚིག་ཆེན་པོའི་དུས་ལ་བབ༔ དེང་འདིར་བསྒྲུབ་པའི་དཀྱིལ་འཁོར་ལྷ༔ ཐུགས་དམ་གཉན་པོ་དབྱིངས་ནས་བསྐུལ༔ སྲོག་ལྟར་མི་གཏོང་བསྒྲུབས་ལགས་ན༔ དབང་དང་དངོས་གྲུབ་འདིར་སྩོལ་ཅིག༔ ཨོཾ་སརྦ་གརྦྷ་སིདྡྷི་ཧཱུྃ༔ «གསུམ་པ་རྗེས་ཀྱི་དང་པོ་ལ༔» ཧཱུྃ༔ རྡོ་རྗེ་ལྟ་བུའི་ཏིང་འཛིན་གྱིས༔ ཆོ་འཕྲུལ་སྒྱུ་མའི་ཚོགས་རྫས་ཉིད༔ དངོས་འཛིན་མི་དམིགས་སྟོང་པར་སྦྱངས༔ ཨོཾ་ཨཱཿཧཱུྃ༔ «གཉིས་པ༔» ཧཱུྃ༔ དཔལ་ཆེན་ཁྲོ་རྒྱལ་ལྷ་ཚོགས་རྣམས༔ ཞལ་ཟས་ཚོགས་ལ་སྤྱན་འདྲེན་ནོ༔ དེང་འདིར་དཀྱིལ་འཁོར་བྱིན་ཆེན་ཕོབ༔ སྒྲུབ་ལ་དབང་བསྐུར་མཆོག་ཐུན་སྩོལ༔ ཨོཾ་བཛྲ་ས་མཱ་ཡ་ཛཿཛཿ «གསུམ་པ༔» ཧཱུྃ༔ ཆེ་མཆོག་དཀྱིལ་འཁོར་ལྷ་ཚོགས་ལ༔ ཞལ་ཟས་ཚོགས་ཀྱི་མཆོད་པ་འབུལ༔ སྐྱེ་མེད་ངང་ལ་ཐུགས་དམ་བསྐང་༔ ཤེས་སྒྲིབ་ཀ་དག་ཀློང་དུ་བཤགས༔ ཨོཾ་ག་ཎ་ཙཀྲ་ཁཱ་ཧི༔ བཛྲ་ས་མ་ཡ་ཤུདྡྷེ་ཨཱཿ «བཞི་པ༔» ཧཱུྃ༔ མདུན་དུ་ལྕགས་སྣོད་གྲུ་གསུམ་ནང་༔ དམིགས་བྱའི་དགྲ་བགེགས་མྱུར་དུ་ཁུག༔ གནོད་བྱེད་སྲོག་ལ་ཀཱི་ལ་ཡ༔ གཏུབ་ཅིང་ཁྲོ་རྒྱལ་ཞལ་དུ་འབུལ༔ ཨོཾ་ཨཱཿཧཱུྃ་དགྲ་བགེགས་ཀྱི་མ་ཧཱ་རཀྟ་མཱཾ་ས་ཙིཏྟ་གོ་རོ་ཙ་ན་ཁཱ་ཧི༔ «དངོས་གྲུབ་བླངས་ཤིང་ཚོགས་ལ་རོལ༔ ལྔ་པ༔» ཧཱུྃ༔ དཔལ་གྱི་བཀའ་ཉན་བྱེ་བ་འབུམ༔ ལྷག་མའི་མཆོད་གཏོར་འདི་བཞེས་ལ༔ གདུག་པའི་དགྲ་བགེགས་ཞལ་དུ་བཞེས༔ ཨོཾ་ཨུཙྪིཥྚ་བ་ལིཾ་ཏ་ཁཱ་ཧི༔ «དྲུག་པ༔» ཧཱུྃ༔ དཔལ་ཆེན་ལྷ་ཚོགས་དབྱིངས་ནས་བཞེངས༔ རིག་འཛིན་བདག་ལ་བྱིན་གྱིས་རློབས༔ ཆེ་བཙན་མཐུ་ཡི་གཟི་བྱིན་བསྐྱེད༔ དམར་ཆེན་གཏོར་མ་འདི་བཞེས་ལ༔ དགྲ་ལ་ཟོར་གྱི་ལས་མཛོད་ཅིག༔ ཨོཾ་མ་ཧཱ་ཀྲོ་ཏ་ཧེ་རུ་ཀ་ཧཱུྃ་ཕཊ྄ཿ ཨི་དཾ་བ་ལིཾ་ཏ་ཁཱ་ཧི༔ «བདུན་པ༔» ཧཱུྃ༔ གསང་ཆེན་མ་ལ་མཆིམས་ཕུ་རུ༔ རྒྱལ་ཀུན་འདུས་པ་ཡབ་ཡུམ་གྱིས༔ ཡང་ཕུར་དཀྱིལ་འཁོར་ཞལ་ཕྱེས་ཚེ༔ གཏེར་སྲུང་ཁས་བླངས་ཆད་མདོ་བཞིན༔ གཏོར་མ་བཞེས་ལ་ཐ་ཚིག་མཛོད༔ ཨོཾ་ཀྲོ་ཏ་ཀྲོ་ཏི་སརྦ་བ་ལིཾ་ཏ་ཁཱ་ཧི༔ «བརྒྱད་པ༔» ཧཱུྃ༔ བོད་སྐྱོང་བརྟན་མ་བཅུ་གཉིས་ཚོགས༔ ལྷབ་ལྷུབ་རྒྱན་ལྡན་གར་མཁན་མས༔ མཆོད་གཏོར་བཞེས་ལ་ཕྲིན་ལས་མཛོད༔ «དགུ་པ༔» ཧཱུྃ༔ སྟོང་གསུམ་རུ་ཏྲ་མནན་པའི་བྲོ༔ ཁྲོ་བོ་ཁྲོ་མོས་ཆེམ་ཆེམ་བརྡུངས༔ མནན་ནོ་ནམ་ཡང་མ་ལྡང་ཞིག༔ ཨོཾ་ཨཱཿནན༔ ཧཱུྃ་ནན༔ མཱ་ར་ཡ་ནན༔ «བཅུ་པ༔» ཧཱུྃ༔ ཟབ་དབྱིངས་དཀྱིལ་འཁོར་ལྷ་ཡི་ཚོགས༔ ཚེ་ཆོས་ཟས་ནོར་སྙན་གྲགས་དཔལ༔ བརྟན་གཡོ་མཆོག་ཐུན་དངོས་གྲུབ་སྩོལ༔ ཨོཾ་སརྦ་སིདྡྷི་ཧཱུྃ༔ ཨ་བྷི་ཥིཉྩ་མྃ༔ «བཅུ་གཅིག༔» ཧཱུྃ༔ ཆོས་དབྱིངས་ཀློང་དགུའི་གཏེར་ཆེན་གྱིས༔ ཟབ་རྒྱས་འགྲོ་ཀུན་སྨིན་མཛད་པ༔ དེང་འདིར་བཀྲ་ཤིས་བདེ་ལེགས་ཤོག༔ «བཅུ་གཉིས༔» ཧཱུྃ༔ མི་དམིགས་དཀྱིལ་འཁོར་ཀ་དག་དབྱིངས༔ རང་བཞིན་ཡེ་ཤེས་ཀློང་དུ་ཧོ༔ ཨ་ཨ་ཨཱཿ རྣམ་དཀར་དགེ་ཚོགས་རྒྱ་མཚོ་ཉིད༔ མཐའ་ཡས་སངས་རྒྱས་འཐོབ་ཕྱིར་བསྔོ༔ བདེ་དགེ་མཆོག་གསུམ་འདུས་པ་ཡི༔ ཐུགས་རྗེའི་སྨོན་ལམ་དེ་འགྲུབ་ཤོག༔ «ཅེས་བཀྲ་ཤིས་བསྔོ་སྨོན་རྒྱས་པར་བྱའོ༔ ས་མ་ཡ༔ ཨེ་མ་བདག་འདྲ་པད་འབྱུང་གིས༔ སྙིང་ཐིག་ཡིད་བཞིན་ནོར་བུ་བཞག༔ ཡང་གསང་ཤོག་དྲིལ་མགུལ་ཁུག་མ༔ མཐོང་ཐོས་དྲན་རེག་བྱང་ཆུབ་ཐོབ༔ མིག་ལྟར་གཅེས་ལ་སྙིང་ལྟར་ཆོངས༔ ཐུགས་ཀྱི་སྲས་དང་འཕྲད་པར་ཤོག༔ གཏེར་རྒྱ་འདི་ལ་བྱ་ར་གྱིས༔» ས་མ་ཡ༔ «གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ ཁོ་བོ་པདྨ་གཏེར་བདག་གླིང་པས་མོན་ཤ་འུག་སྟག་སྒོ་ནས་གདན་དྲངས་ཤིང་